Han var sønn av gårdbruker og ordfører Carl Fredrik Okkenhaug og hustru Ane Marta Munkerøstad samt bror av landbruksskolebestyrer og stortingsmann Johannes Okkenhaug. Han giftet seg med Oline Marie Aasenhus. Faren eide tre gårder i Frol herred, Øvre Okkenhaug, Nedre Tynes og Øvre Røstad. Paul Okkenhaug fikk skjøte på Øvre Okkenhaug i 1887 og overdro den igjen til sin sønn i 1922.